Eduard Vilde tee

Eduard Vilde tee (lühendatult E. Vilde tee või Ed. Vilde tee) on tänav Tallinnas Mustamäe linnaosas Mustamäe asumis.

Eduard Vilde tee on nimetatud Eduard Vilde auks.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 303.

Eduard Vilde tee algab Juhan Sütiste tee ja Sõpruse puiestee ristmikult. See ristub Mustamäe teega (risti), Ehitajate teega (risti) ja lõpeb Akadeemia tee ristmikul. Tänav on 2 km pikk. Alguses kulgeb ta loodesse, pärast Mustamäe teed läände ja lõpuks edelasse.Ekspresskataloog 2005, lk. 38-39. Tallinna kaart mõõtkavas 1:23 000

Kõige suurem majanumber tänaval on 144. Kuid Vilde tee on ainulaadne selles osas, et tänaval puuduvad 50-st väiksemad majanumbrid, vähim majanumber on 52, ja väiksema numbriga majade jaoks pole ka ruumi, sest tänav on kogu ulatuses mõlemalt poolt hoonestatud.

Tänava nimi võeti kasutusele 1963. aastalPäring kohanimeandmebaasist.

Mööda Vilde teed saavad sõita trollid. Trolliliin number 2 kulges Vilde teel kogu selle ulatuses algusest lõpuni, trolliliinid number 1 ja 5 Mustamäe teest kuni lõpuni. Mööda Vilde teed kulgevad ka bussiliinid, näiteks liin number 36 kulgeb Vilde teel Ehitajate teest kuni selle lõpuni.

 Asutused Eduard Vilde teel 
Eduard Vilde tee 54, Mustamäe Laste Loomingu Maja. 
Eduard Vilde tee 62, Tallinna Arte Gümnaasium (endine Tallinna 49. Keskkool). 
Eduard Vilde tee 64, Tallinna Mustamäe Reaalgümnaasium (endine Tallinna 51. Keskkool). 
Eduard Vilde tee 69, Tallinna 37. Keskkool. 
Eduard Vilde tee 72, Kännukuke raamatukogu ja Eurogümnaasium.
Eduard Vilde tee 75, Maxima Eesti kauplus Maxima X (algselt Tallinna I Toidukaubastu kauplus ABC-5).  Arhitekt Peep Jänes, valmis 1970. aastal Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 53.
Eduard Vilde tee 75a, B & D OÜ Vilde tee tasuline autoparkla. 
Eduard Vilde tee 91a, Szolnoki turg. 
Eduard Vilde tee 101, Szolnoki Comarket,  (endine restoran Szolnok; kohvik Szolnok).
Eduard Vilde tee 103, Tallinna Männi Lasteaed. 
Eduard Vilde tee 118, Mustamäe Kultuurikeskus Kaja (endine kino Kaja). 
Eduard Vilde tee 120, Haabersti Eramuusikakool. 
Eduard Vilde tee 124, Maxima Eesti kauplus Maxima X (algselt Tallinna I Toidukaubastu kauplus TulukeErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja).
Eduard Vilde tee 128, Peetri Pizza (algselt Tallinna Puu- ja Köögivilja Kaubastu kauplus nr 2 filiaal SügisErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k, Riigi Teataja).

 Fotod 

Vaata ka
 Eduard Vilde tänav

 Viited 

Kategooria:Mustamäe linnaosa tänavad